*EKL-yhdistysten ja piirien puheenjohtajat ja opintovastaavat, Pro Seniorit Seniorikerhot*

**KURSSITUNTIEN HAKU SYKSY 2024**

EKL:n yhdistykset ja piirijärjestöt sekä Pro Senioreiden Seniorikerhot voivat hakea TSL-opintokeskuksen välittämää valtion taloudellista tukea kurssitoiminnalleen. Tuet haetaan alla olevien ohjeiden mukaisesti Eläkkeensaajien Keskusliitosta.

Hakuaika **Haku syksyn 2024 kurssitoimintaa varten alkaa 2.4.2024 ja päättyy 26.5.2024.**

Hakeminen Kurssitunnit haetaan hakulomakkeella, joka löytyy kurssituntien hakuaikana EKL:n kotisivuilta osoitteesta ekl.fi/toiminta/koulutus. Lomakkeita voi myös tilata maksuttomasti jarkko.utriainen@ekl.fi, puh 050 436 3449.

Lomakkeeseen merkitään siihen sisällytettyjen ohjeiden mukaisesti syksyn 2024 kurssituntien määrä TSL:n määrittelemien pääteemojen mukaisesti. Se pääteeman kohta, johon kuuluvaa koulutusta ei ole suunniteltu järjestettäväksi, jätetään tyhjäksi. Lomakkeeseen merkitään kurssin nimi ja opinnollinen tavoite, kurssin aiottu pitoaika sekä kurssin kokonaiskesto opetustunteina. Syksyn kurssit tulee hakea sen omalla hakuajalla, vaikka ne olisivatkin jo merkitty kevään kurssitukihakemukseen.

Kurssi Kurssi on opinnollinen tapahtuma, jossa tietty ryhmä opiskelijoita perehtyy kouluttajan johdolla opiskeltavaan aiheeseen. Kurssilla on aina oltava nimeltä nimetty kouluttaja.

 Yhden kurssin vähimmäiskesto on yksi oppitunti ja enimmäiskesto 35 oppituntia. Oppitunnin kesto on 45 minuuttia. Kurssilla on pääsääntöisesti oltava vähintään 10 osallistujaa.

Opinnollinen tavoite
Kurssin opinnollinen tavoite on määrittävä tekijä kouluttajajohtoisuuden lisäksi kurssitunteja myönnettäessä. Sen perusteella laaditaan kurssin ohjelma, eli suunnitellaan sisältö sekä opetusmenetelmät. Opinnollisessa tavoitteessa ilmaistaan selkeästi ne asiat, tiedot ja taidot, joita osallistujien odotetaan kurssilla oppivan.

TSL:n määrittämät koulutuksen pääteemat

1. Työelämätaidot
Esim. viestintä- ja neuvottelutaidot, työhyvinvointi ja kestävä kehitys työpaikoilla, eläkkeelle siirtymisen valmennus.
2. Järjestölliset taidot.
Esim. sihteeri- ja puheenjohtaja ym. toimihenkilökoulutukset, kokoustekniikka, järjestöjohtaminen, järjestön toiminnan suunnittelupäivät, uusien jäsenten koulutustilaisuudet jne.
3. Yhteiskunnallista osallistumista edistävät taidot
Esim. asiantuntija-alustukset ja keskustelut yhdistyksen viikkotapaamisissa, oman paikkakunnan kunnallispoliittiset asiat, yhteiskunnan rakenteet ja päätöksentekomuodot, yhdistyksen vaikuttamistoiminta jne.
4. Tietoyhteiskuntataidot
Esim. tietotekniikkaan ja sen hyödyntämiseen liittyvät koulutukset, kotisivukoulutukset, tietoyhteiskunnassa tarvittavat kansalaistaidot
5. Hyvinvointia lisäävät taidot.
Esim. mielen ja kehon hyvinvointia edistävät koulutukset, liikuntaan ja tanssiin liittyvät koulutustilaisuudet.
6. Kulttuuriset taidot

Esim. kielten ja eri kulttuurien opiskelu, tapahtumatuottamisen koulutukset. Lisäksi opettajajohtoiset musiikkiin, kuva- ja tanssitaiteisiin liittyvät koulutukset.

1. Oppimisvalmiudet ja oppimaan oppiminen
Esim. muistikurssit ja ikääntyvän oppimiseen liittyvät sisällöt, ensiapukoulutus.

Kurssitunteja **ei** myönnetä kerho- eikä harrastustoimintaan. Kurssin raportoinnissa kaikki käytetyt tunnit raportoidaan vaikka kuluja ei kurssilla olisikaan ollut.

Lisätietoja Lisätiedot: Jarkko Utriainen, jarkko.utriainen@ekl.fi, puh. 050 436 344.

Hakulomakkeen palautus
Hakulomake tulee toimittaa **viimeistään 26.5.2024** Eläkkeensaajien Keskusliittoon, os. EKL ry, Koulutus, PL 168, 00531 Helsinki **tai** sähköpostitse osoitteeseen jarkko.utriainen@ekl.fi.